cyanic-selkie/wikianc huggingface dataset:
Mietinsaari
Historiaa
Saaren vanhimmista asukkaista on merkintöjä 1500-luvun maakirjoissa. Jääsken kihlakunnan merkinnöissä saaren vanhin asumus sijaitsi saaren eteläkärjessä, jota tukee alueen vanhin nimistö. Vanhimpia asukkaita olivat Miettiset ja Arposet, joiden mukaan on myös nimetty saaren kaksi kylää: Mietinkylä ja Arpolahti. Yksityiskohtana voidaan mainita 1600-luvulla Matti Miettinen, jonka karjan pääluku oli pitäjän suurimpia. Vuoden 1775 verollepanokartan selityksessä kerrotaan Arpolahdella olleen yksi talo ja Mietinkylässä kaksi taloa. Kylien isojako toimitettiin vuoteen 1845 mennessä. Arpolahti jaettiin kahdeksi taloksi ja 1900-luvulla perustettiin pienviljelystiloja ja annettiin maata vuokralle.
Saari kuului alun perin Ruokolahden pitäjään, mutta vuonna 1650 (tai 1652 ) se liitettiin lyhyemmän kirkkomatkan vuoksi Joutsenoon. Joutsenoon saari kuului yli 350 vuotta, kunnes vuonna 2009 siitä tuli kuntaliitoksen myötä osa Lappeenrantaa. Tammikuussa 2010 saari ja ympäröivät vesialueet, yhteensä 32,3 neliökilometriä, liitettiin osakuntaliitoksella takaisin Ruokolahteen. Saarelaiset anoivat liitosta jo saaren kuuluessa Joutsenoon, mutta kunnanjohto vastusti ajatusta. Lappeenranta ja Ruokolahti suhtautuivat myönteisemmin, ja Valtiovarainministeriö hyväksyi liitoksen kesäkuussa 2009.
Saaren kaakkoispäässä on viisi Salpalinjaan liittyvää kohdetta, jossa erottaa vielä sortuneiden juoksuhautojen painanteita ja muita rakenteita.
Saarella sijaitsi Viipurin ja Oulun välisen talvitien talvikestikievari Mietinkylän Miettisessä. Saaren sisäselle liikenteelle riitti talojen välille muodostuneet kärrypolut. Ulkomaailmaan päin liikuttiin veneillä. Vasta 1960-luvun puolivälissä rakennettiin kärrypolkujen tilalle soratiet. Sähkö tuotiin saarelle merikaapelin avulla 1970-luvulla, mutta puhelin oli jo ennen 1960-lukua.
Lossi on liikennöinyt vuodesta 1995 lähtien, ja sen ylläpidosta vastaa Mietinsaaren yksityistiekunta. Saaren lossirannassa toimi aiemmin kesäkahvila, mutta rakennus sekä tontti ovat nykyisin yksityiskäytössä. Lossin tulo on vilkastuttanut saaren vapaa-ajan rakentamista. Saareen rakennettiin 2000-luvun alkupuolella pieni lomakylä.
Rosalba Cederman
Rosalba Maria Cederman, o.s. Elfving tai Elfwing, kirjailijanimi Alba Ödegård (9. kesäkuuta 1830 Oulu – 9. kesäkuuta 1884 Tukholma, Ruotsi) oli ruotsiksi kirjoittanut suomalainen kirjailija.
Cederman oli naimisissa vuodesta 1849 Tornion pormestarin Frans Julius Cedermanin (1815–1868) kanssa. Rosalba Cederman asettui Tukholmaan 1870 ja omistautui kirjoittamiselle, sen jälkeen kun aviomies ja perheen kaikki viisi lasta olivat kuolleet. Hän julkaisi kirjailijanimellä Alba Ödegård kolme proosateosta, yhden näytelmän ja kertomuksia. Cedermanin tekstejä julkaistiin ruotsalaisissa lehdissä (Förr och Nu, Tule, Ny Illustrerad Tidning) ja Suomessa ilmestyneissä ruotsinkielisissä lehdissä (Helsingfors Dagblad, Åbo Underrättelser, Österbottniska Posten) sekä ruotsalaisissa kirjallisissa kalentereissa (Blomman för dagen (1881), Nornan (1883)).
Color Line
pienoiskuva|M/S Color Fantasy Color Line on Oslossa kotipaikkaansa pitävä norjalainen varustamo. Yhtiön laivastoon kuuluu kuusi alusta. Varustamo toimii seitsemässä satamassa Norjassa, Ruotsissa, Saksassa ja Tanskassa. Color Linen laivastoon kuuluu muun muassa maailman suurin autolautta M/S Color Magic.
Rosalba Cederman
Cedermanin tunnetuin teos on ensimmäinen suomalaisen naiskirjailijan julkaisema tieteiskertomus nimeltä I Zululandet efter sjuhundratjugofem år: framtidshägring joka julkaistiin 1880 Åbo Underrättelser -lehdessä.
Dani Alves
Daniel ”Dani” Alves da Silva (s. 6. toukokuuta 1983 Juazeiro) on brasilialainen jalkapalloilija, joka edusti viimeksi meksikolaista Pumasia, josta sai kuitenkin potkut tammikuussa 2023 epäillyn raiskauksen vuoksi. Pelipaikaltaan Alves on oikea laitapuolustaja, mutta kykenee pelaamaan myös oikeana laitalinkkinä. Hän on tehnyt pitkän uran myös Brasilian jalkapallomaajoukkueessa sekä espanjalaisessa FC Barcelonassa. Hänelle on myönnetty myös Espanjan kansalaisuus.
Color Line
Yritys
Tällä vuosituhannella varustamo on investoinut lukuisiin uusiin aluksiin: se on saanut vuosina 2000–2009 neljä uutta alusta ja investoinut aluksiin ja uusiin konsepteihin 7,5 miljardia Norjan kruunua (NOK). Uusien alusten myötä se on voinut hankkiutua eroon 90-luvulla hankituista käytetyistä aluksista: aikajaksolla 2000–2009 se on myynyt kuusi alusta. Nykyisin Color Line liikennöi kuudella aluksella seitsemään eri satamaan.
Dani Alves
Seurajoukkueura
Alves aloitti ammattilaisuransa kotimaassaan Bahian riveissä vuonna 2001 ja voitti samana vuonna Bahian osavaltiomestaruuden. Vuonna 2002 hän siirtyi espanjalaiseen Sevillaan, jossa hän voitti kahdesti UEFA Cupin sekä kertaalleen UEFA Super Cupin, Copa del Reyn ja Espanjan supercupin.
Color Line
Yritys
Varustamo on Hampurissa sijaitsevan monitoimihallin, Color Line Arenan ja Ålesundin jalkapallostadionin, Color Line Stadiumin merkittävin yhteistyökumppani. Color Line tukee myös merkittävästi Norjan oopperaa.
Dani Alves
Seurajoukkueura
Elokuussa 2007 Alves kertoi tahtovansa siirtoa Sevillasta, koska on mielestään voittanut kaiken seurassa. Vahvimmin Sevillassa loistanutta brasilialaista oli hankkimassa Chelsea, joka oli valmis pulittamaan Alvesista yli 30 miljoonaa euroa. Siirto ei kuitenkaan toteutunut spekuloinneista huolimatta.
Color Line
Oslo–Kiel laivaston uudistaminen
Oslon ja Kielin välillä oli liikennöinyt vuodesta 1991 alkaen M/S Prinsesse Ragnhild sekä M/S Kronprins Frederik. Color Line päätti uudistaa tämän välin risteilytarjonnan ja tilasi Suomesta kaksi risteilijätyyppistä autolauttaa, joista tulisi maailman suurimmat. Color Fantasy tilattiin vuonna 2002 ja Color Magic vuonna 2005.
Dani Alves
Seurajoukkueura
Alves pelasi Sevillassa vuosina 2002–2008 kaikkiaan 175 Primera Divisiónin ottelua, joissa hän teki 11 maalia ja antoi 17 maalisyöttöä. Mestarien liigan kahdeksassa ottelussa hän teki kaksi ja syötti kolme maalia. UEFA-cupissa hän pelasi 26 ottelua, joissa hän viimeisteli kaksi ja alusti seitsemän maalia.
Color Line
Oslo–Kiel laivaston uudistaminen
Color Fantasyn valmistuessa vuonna 2004, Prinsesse Ragnhild poistettiin linjalta. Myöhemmin myös Kronprins Frederik sai lähtöpassit, kun Color Fantasyn sisar Color Magic valmistui vuonna 2007. Tällä hetkellä Color Magic on maailman suurin autolautta.
Dani Alves
Seurajoukkueura
Alves päätti solmia aluksi kauden 2008–2009 kattavan sopimuksen FC Barcelonan kanssa. Hän pelasi Barcelonassa lopulta vuoteen 2016 saakka kaikkiaan 247 Espanjan pääsarjaottelua, joissa teki 14 ja syötti 67 maalia. Espanjan-mestaruuden hän voitti kuusi kertaa. Mestarien liigassa hän pelasi 80 ottelua, joissa viimeisteli viisi maalia ja antoi 19 maalisyöttöä. Hän voitti Mestarien liigan 2009, 2011 ja 2015 ja oli kahdessa viimeksi mainitussa finaalissa avauskokoonpanossa. Espanjan cupin hän voitti Barcelonassa neljä kertaa ja seurajoukkueiden maailmanmestaruuden kolmesti.
Color Line
Superspeed
pienoiskuva|[[M/S Superspeed 1 saapumassa Kristiansandiin]]Color Line lanseerasi uuden "Superspeed"-brändin, joka yhdistää Larvikin ja Kristiansandin nopealla meriyhteydellä Tanskan Hirtshalsiin. Uuteen brändiin kuului kaksi uutta, nopeakulkuista matkustaja-autolauttaa. Color Line tilasi jälleen Suomen Aker Yardsilta kaksi uutta lauttaa vuonna 2005. Alusten piti valmistua joulukuussa 2007 ja huhtikuussa 2008, mutta telakkayhtiön toimitusvaikeuksien vuoksi alukset valmistuivat helmikuussa 2008 ja kesäkuussa 2008, eli molemmat pari kuukautta aikataulustaan myöhässä.
Dani Alves
Seurajoukkueura
Alves siirtyi kesällä 2016 ilmaissiirrolla Juventukseen, jossa pelasi ainoalla kaudellaan 19 Serie A -ottelua, joissa teki kaksi ja syötti kolme maalia. Juventus voitti sekä liiga- että cupmestaruuden. Mestarien liigassa Alves teki Juventukselle 12 ottelussa kolme maalia ja antoi neljä maalisyöttöä.
Color Line
Superspeed
Ensimmäinen alus, M/S Superspeed 1 korvasi aiemmin Kristiansandin-linjalla liikennöineet M/S Christian IV:n sekä jo joulukuussa poistetun HSC Silvia Ana L:n. M/S Superspeed 2 puolestaan korvasi Larvikin-linjalla M/S Peter Wesselin (Christian IV tosin tuurasi alusta viimeiset pari kuukautta, kun Peter Wessel luovutettiin SNAVille, ennen kuin Superspeed 2 oli valmistunut). Lisäksi Superspeed 2 korvasi jo vuonna 2006 poistetun M/S Color Travellerin.
Larvik – Hirsthals-merimatkaan alukselta menee 3h 45min ja Kristiansand - Hirtshals-väliin 3h 15min.
Dani Alves
Seurajoukkueura
Kesällä 2017 Alves siirtyi ilmaiseksi Paris Saint-Germainiin, jossa saavutti avauskaudellaan kansallisen triplamestaruuden ja seuraavallakin kaudella liigamestaruuden. Hän pelasi PSG:ssä 48 Ligue 1:n ottelua, joissa teki kaksi ja syötti 14 maalia. Mestarien liigan 11 ottelussa hän viimeisteli kaksi maalia.
Alves siirtyi São Pauloon ilmaissiirrolla kesällä 2019 ja voitti São Paulon osavaltiomestaruuden 2021. Hän palasi marraskuussa 2021 Barcelonaan, ja pelasi loppukauden aikana 14 liigaottelua, joissa teki yhden ja syötti kolme maalia. Kesällä 2022 hän siirtyi Pumasiin.
Maajoukkueura
Alves oli voittamassa Brasilian riveissä nuorten maailmanmestaruutta vuonna 2003. Ensimmäisen miesten maaottelunsa hän pelasi lokakuussa 2006. Hän juhli Copa Américan mestaruutta vuonna 2007. Copa Américan finaalissa Alves onnistui maalinteossa kun Argentiina kaatui 3–0. Hän pelasi Brasilian kaikissa viidessä ottelussa MM-kilpailuissa 2010 ja neljässä ensimmäisessä ottelussa MM-kilpailuissa 2014. Hän pelasi kaikki kuusi ottelua ja teki yhden maalin Brasilian voittaessa Copa Américan 2019. Hän pelasi kaikki ottelut Brasilian voittaessa olympiakultaa Tokiossa 2021. Hän pelasi kaksi ottelua MM-kilpailuissa 2022.
Alves on tammikuun 2023 puoliväliin mennessä pelannut 126 A-maaottelua, joissa hän on tehnyt kahdeksan ja syöttänyt 21 maalia. Otteluista 11 on ollut MM-kisapelejä, 19 Copa Américan otteluita, 30 MM-karsintaotteluita, kahdeksan maanosaliittojen cupin otteluita ja 58 ystävyysotteluita.
Yksityiselämä
Tammikuussa 2023 Alves vangittiin Espanjassa epäiltynä raiskauksesta, jonka väitetään tapahtuneen barcelonalaisessa yökerhossa uudenvuodenaattona. Alvesin meksikolainen seura UNAM irtisanoi hänen sopimuksensa tapauksen johdosta. Alves on naimisissa Joana Sanzin kanssa.
Saavutukset
Bahia
Sevilla
Barcelona
PSG
Sao Paulo
HMS Mohawk (1907)
HMS Mohawk oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa.
Valmistus
Alus tilattiin osana vuosien 1905-1906 laivasto-ohjelmaa J. Samuel White and Companyltä Cowesista Isle of Wightilta, missä köli laskettiin 1. toukokuuta 1906. Alus laskettiin vesille 15. maaliskuuta 1907 ja otettiin palvelukseen kesäkuussa 1908.
Palvelus
Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alus vaurioitui 1915 osuttuaan miinaan ja se osallistui 1916 Doverinsalmen taisteluun. Se myytiin 1919 romutettavaksi.
Eager to Please (Le Scrawlin albumi)
Eager to Please on saksalaisen fuusiojazz-yhtye Le Scrawlin EP-levy, joka on julkaistu vuonna 2004.
Kappaleet
Kaikki kappaleet kirjoittanut Mario Anders sekä sovittanut Le Scrawl.
The Soundhouse Tapes
The Soundhouse Tapes on Iron Maidenin live-EP vuodelta 1979. Levy on yksi yhtyeen ensimmäisistä levytyksistä. EP nauhoitettiin uudenvuodenaattona 1978–1979 ja se sisältää kolme kappaletta demonauhalta Spaceward. Kappaleet ”Prowler”, ”Invasion” ja ”Iron Maiden”. Yhtye esitti myös kappaleen ”Strange World” mutta sitä ei julkaistu EP:llä, koska se oli yhtyeen mielestä ääneltään huonolaatuinen. EP:tä painettiin vain 5 000 kappaletta.
Kappaleet
Kaikki kappaleet on kirjoittanut Steve Harris.
Habon kunta
thumb|262px|Habon kunnan alueella sijainneet pitäjät. thumb|262px|right|Habo oli ennen vuotta 1998 osa Skaraborgin lääniä.
Habon kunta on Jönköpingin läänissä sijaitseva Ruotsin kunta. Maakuntajaossa se kuuluu Länsi-Götanmaahan. Kunnan keskustaajama on Habo.
Kunnan maapinta-ala on 328,49 neliökilometriä (1.1.2016) ja asukasluku 12 589 henkeä (31.12.2020).
Habo kuului aiemmin Skaraborgin lääniin yhdessä länsinaapurinsa Mullsjön kanssa. Muusta läänistä poiketen nämä kaksi kuntaa kuuluvat Länsi-Götanmaan maakuntaan, eivätkä Smålandiin kuten muut Jönköpingin läänin kunnat.
Simentera
Simentera on kapverdeläinen maailmanmusiikkiyhtye. Se perustettiin vuonna 1992. Yhtyeellä on levytyssopimus levy-yhtiö Mélodien kanssa.
Ivan Kozlov
Ivan Andrejevitš Kozlov (, 6. heinäkuuta 1888 Kolomnan kihlakunnan Sandyrin kylä – 27. maaliskuuta 1957 Moskova) oli venäläinen neuvostokirjailija.
Ivan Kozlov syntyi köyhään talonpoikaisperheeseen. Hän liittyi vuonna 1905 Venäjän sosiaalidemokraattiseen työväenpuolueeseen, osallistui vallankumousliikkeeseen, tuomittiin vankeuteen ja pakeni ulkomaille. Kozlov osallistui Venäjän sisällissotaan Ukrainassa ja Krimillä. Vuosina 1923–1925 hän opiskeli Valeri Brjusovin kirjallisuusinstituutissa Moskovassa. Toisen maailmansodan aikana Kozlov työskenteli Krimin maanalaisen puoluekeskuksen sihteerinä ja johti saksalaisten vastaista toimintaa Kertšissä ja Simferopolissa.
Kozlov aloitti näytelmäkirjailijana vuonna 1920. Vuonna 1926 ilmestyi hänen vuoden 1905 vallankumouksesta kertova pienoisromaaninsa Vstrjaska. Kirjailijan dokumenttiromaania Maanalainen Krim (V Krymskom podpolje, 1947) on pidetty yhtenä parhaista neuvostopartisaaneista kertovista teoksista. Se sai Stalin-palkinnon vuonna 1948.
Habon kunta
Habo sijaitsee lähellä läänin pääkaupunkia Jönköpingiä.
Vuonna 2007 kunnassa oli 41,39 km² peltoa, joten saman ajankohdan maapinta-alaan vertaamalla saadaan peltojen osuudeksi 12,6 prosenttia kunnan maapinta-alasta.
Kuntajaon kehitys
Vuoden 1952 kuntauudistuksessa Gustav Adolfin ja Habon kunnat yhdistettiin Habon "suurkunnaksi". Samassa uudistuksessa Brandstorpin kunta liitettiin Fågelåsin "suurkuntaan". Vuonna 1971 Habon maalaiskunta muutettiin Habon kunnaksi. Vuonna 1974 siihen liitettiin Brandstorp jaetusta Fågelåsin kunnasta, jolloin kunta sai nykyiset rajansa. Vuonna 1998 Habon ja Mullsjön kunnat liitettiin Skaraborgin läänistä Jönköpingin lääniin, kun muut Skaraborgin läänin kunnat liitettiin uuteen Länsi-Götanmaan lääniin. Jönköpingin lääniin liittymisestä päätettiin neuvoa-antavan kansanäänestyksen perusteella.
Väestönkehitys
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 87 Suomessa syntynyttä, mikä vastasi 0,8 prosenttia kunnan väestöstä.
Vielä vanhempien vuoden 1984 lopun tietojen mukaan 3,7 prosenttia kunnan asukkaista oli ulkomailla syntyneitä. Tuolloin kunnassa asui 80 Suomessa syntynyttä, mikä vastasi 0,9 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 205 432 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 53 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnassa on 4 taajamaa, joiden osuus kunnan väestöstä vuoden 2010 lopussa oli 70,1 prosenttia. Taajamien ulkopuolella asui tuolloin 3 214 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Mullsjön taajamassa on 5 452 asukasta, ja se kuuluu lähes kokonaan Mullsjön kuntaan.
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Asteriski (*) tarkoittaa, että pientaajama kuuluu osittain toiseenkin kuntaan. Ekeryd kuuluu osin myös Jönköpingin kuntaan.
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Kunnanvaltuusto
Ruotsissa valitaan joka neljäs vuosi edustajat valtiopäiville, alueiden valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Habon kunnanvaltuustossa vuodesta 1973 lähtien.
Piirit
thumb|right|250px|Kartta Habon kunnan piireistä.
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
HMS Tartar (1907)
HMS Tartar oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa.
Urbano Rattazzi
Urbano Rattazzi (20. kesäkuuta 1808 Alessandria – 5. kesäkuuta 1873 Frosinone) oli italialainen poliitikko, joka toimi Italian pääministerinä 1862 ja 1867.
HMS Tartar (1907)
Valmistus
Alus tilattiin osana vuosien 1905-1906 laivasto-ohjelmaa John I. Thornycroft and Companyltä Woolstonista, missä köli laskettiin 13. marraskuuta 1905. Alus laskettiin vesille 25. kesäkuuta 1907 ja otettiin palvelukseen huhtikuussa 1908.
Urbano Rattazzi
Elämäkerta
Rattazzi oli alkuperäiseltä ammatiltaan asianajaja. Hänet valittiin vuonna 1848 Sardinian kuningaskunnan edustajainhuoneeseen ja tuosta vuodesta alkaen hän oli lähes yhtäjaksoisesti Sardinian hallituksessa eri ministerintehtävissä. Vuonna 1852 Rattazzin keskustavasemmisto liittoutui Camillo Cavourin keskustaoikeiston kanssa. Rattazzi toimi sen jälkeen aluksi edustajainkamarin puhemiehenä ja sitten Cavourin hallituksen oikeusministerinä 1853–1854 sekä sisäministerinä 1854–1858. Hän erosi tammikuussa 1858 hallituksesta, koska ei hyväksynyt Cavourin ajamaa liittolaisuutta Ranskan kanssa. Molemmat miehet kuitenkin kannattivat Italian yhdistymiseen tähtäävää politiikkaa. Rattazzi palasi sisäministeriksi Alfonso La Marmoran hallitukseen 1859–1860. Italian yhdistyttyä 1861 hänestä tuli uuden edustajainkamarin ensimmäinen puhemies.
Rattazzista tuli yhdistyneen Italian pääministeri Bettino Ricasolin jälkeen maaliskuussa 1862. Pian sen jälkeen Italian yhdistymiseen osallistunut vapaustaistelija Giuseppe Garibaldi tarjoutui valtaamaan vapaaehtoisineen Rooman, joka oli jäänyt vielä yhdistyneen Italian ulkopuolelle ja jota Ranskan joukot miehittivät. Rattazzi antoi aluksi hyväksyntänsä Garibaldin hankkeelle, mutta muuttikin sitten mielensä, ja lähetti joukkoja pysäyttämään Garibaldin. Kun kansallissankarina pidetty Garibaldi haavoittui Rattazzin lähettämiä joukkoja vastaan käymässään Aspromonten taistelussa, Rattazzin kansansuosio romahti. Hän joutui tämän seurauksena eroamaan joulukuussa 1862. Hän pääsi palaamaan pääministeriksi huhtikuussa 1867, mutta viiden vuoden takainen näytelmä toistui, kun Garibaldi lähti jälleen yrittämään Rooman valtausta. Rattazzi pelkäsi tämän johtavan sotaan Ranskaa vastaan, mutta koska hän ei kansalaismielipiteen vuoksi uskaltanut lähteä uudelleen pysäyttämään Garibaldin joukkoja, hän erosi oma-aloitteisesti pääministerin paikalta saman vuoden lokakuussa. Hän oli kuitenkin Italian vasemmiston johtaja kuolemaansa asti.
Eilen, tässä ja nyt
Ohjelmassa muisteltiin ja käytiin läpi 80 ja 90-luvun muotia, vimpaimia, musiikkia, mainoksia, ihmisiä ja tv-ohjelmia, jotka monet ovat jo unohtaneet tai ainakin haluaisivat unohtaa. Joukkueissa mitteli kaksi-kolme vakituista paria: 1. kaudella Kata Kärkkäinen ja Jaakko Heinimäki, Heli Roiha ja Paleface sekä Niko Kivelä ja Teemu Vesterinen. 2. kaudella Ruben Stiller ja Janne Kataja sekä Jaakko Heinimäki ja Kata Kärkkäinen. Se joukkue kumpi tiesi neon värien maailmasta paremmin, sai enemmän pisteitä ja voitti. He saivat myös lopuksi valita vanhan kappaleen kahdesta vaihtoehdosta.
Kaivo (elokuva)
Kaivo on Pekka Lehdon ohjaama suomalainen draamaelokuva vuodelta 1992. Pääosia elokuvassa esittivät Merja Larivaara ja Auvo Vihro. Sivuosissa nähtiin muun muassa Martti Suosalo ja Liisamaija Laaksonen.
Juoni
Tositapahtumiin perustuva elokuva kertoo nuoresta maatilan emännästä (Merja Larivaara), joka masennuksen ja mielisairauden murtamana päätyy hukuttamaan kaksi lastaan kaivoon. Elokuvassa perhe asuu suuressa komeassa kartanossa kivinavettoineen, ja perheenäiti Anna-Maijan velvollisuudentuntoa kuvataan sillä, että hän haluaa pestä lehmät joka päivä.
Tuotanto
Kaivo oli vuonna 2010 kaikkien aikojen kahdenneksitoista kallein suomalainen elokuva. Kuvauksissa käytettiin muun muassa näyttäviä ilmasta kuvattuja maisemapanoraamoja.
Hautajaiskohtauksen ympäristönä on Uskelan Isokylän emäkirkon kirkkomaa.
Vastaanotto
Elokuvan näyttelijöistä Merja Larivaara sai roolisuorituksestaan parhaan naispääosan Jussi-palkinnon ja Liisamaija Laaksonen parhaan naissivuosan Jussi-palkinnon. Esa Vuorinen palkittiin parhaan kuvauksen Jussilla.
Ferrari LaFerrari
Ferrari LaFerrari on italialaisen autovalmistaja Ferrarin superauto, joka on esitelty maaliskuussa 2013 Geneven autonäyttelyssä. Auto on Ferrarin ensimmäinen hybridi, ja siinä on 6,3 litran V12-moottori sekä 120 kilowatin sähkömoottori. LaFerrari kiihtyy 0-100 km/h alle kolmessa sekunnissa, ja sen huippunopeus on 354 km/h. Autoa valmistettiin 500 kappaletta, ja sen kappalehinta on miljoona puntaa. LaFerrari tuottaa 330 grammaa hiilidioksidia kilometrillä.
SUKOL
Suomen kieltenopettajien liitto SUKOL ry on vuonna 1957 perustettu kieltenopettajien pedagoginen järjestö ja yhteistyöverkosto, joka toimii kieltenopettajien ja kieltenopetuksen aseman sekä kansainvälistymisen edistämiseksi. SUKOLissa on jäseniä yhteensä noin 5 500. Heitä yhdistää koulutustausta ja kiinnostus vieraisiin kieliin ja kulttuureihin. Jäsenistössä on opettajia kaikilta eri koulutusasteilta.
Toiminta
SUKOLilla ei ole henkilöjäseniä, vaan kaikki jäsenet kuuluvat SUKOLiin piiriyhdistyksen kautta. Piiriyhdistys määräytyy asuin- tai työpaikan perusteella jäsenen oman valinnan mukaan. Piirien tehtävänä on huolehtia paikallisesta edunvalvonnasta ja tarjota jäsenilleen koulutus- ja virkistystoimintaa.
Lisäksi jäsenet voivat liittyä yhteen tai useampaan kahdeksasta valtakunnallisesta kieliyhdistyksestä, englanti, espanja, italia, ranska, ruotsi, saksa, venäjä ja finska. Kieliyhdistyksillä on oma vuotuinen jäsenmaksunsa, jota vastaan ne tarjoavat jäsenpalveluja.
SUKOL julkaisee Tempus-lehteä, joka ilmestyy 6–7 kertaa vuodessa. Tempus on perustettu vuonna 1966, ja se on kieltenopettajien ja kieltenopetuksesta kiinnostuneiden ammatti- ja asiantuntijalehti. SUKOLin jäsenet saavat lehden kotiin kannettuna.
Karhusalmen lossi
Karhusalmen lossi on Ruokolahdella Mietinsaaren ja Äitsaaren välillä liikennöivä lossi.
Karhusalmen lossi on liikennöinyt vuodesta 1995 lähtien. Lossin omistaa Liikennevirasto, ja sen ylläpidosta vastaa Mietinsaaren yksityistiekunta. Vuonna 2005 lossin käyttökustannukset olivat 148 000 euroa, josta valtion osuus oli 72 prosenttia ja silloisen Joutsenon kaupungin kolme prosenttia. Ylityksiä lossilla tehtiin noin 20 000 kappaletta.
Lossi on Parkano Oy:n vuonna 1971 valmistama ruoripotkurilossi, lautta n:o 161. Se on esimerkki keskimääräistä pienemmästä ja iäkkäämmästä käytössä olevasta lossista. Sen kantavuus on 44 tonnia. Koneina on kaksi Valmetin 115-hevosvoimaista nelisylinteristä dieselmoottoria. Moottorit sijaitsevat lautan päissä ja niitä ohjataan kumpaakin omilla ohjauslaitteillaan ketjuvälityksen ja hydraulisylinterien avulla.
Aiheesta muualla
61.24593°N, 28.60448°W
Neculai Vasilcă
Neculai Vasilcă (s. 28. marraskuuta 1955 Bacău) on romanialainen entinen käsipalloilija. Hän oli mukana saamassa lajissaan pronssia sekä kesäolympialaisissa 1980 Moskovassa että kesäolympialaisissa 1984 Los Angelesissa.
ZX81
ZX80 ja ZX81 olivat brittiläisen sir Clive Sinclairin suunnittelemia hyvin edullisia mikrotietokoneita, jotka julkaistiin vuonna 1980 ja 1981. Molempia myytiin rakennussarjana ja ZX81:tä myös valmiiksi koottuna hieman kallimpaan hintaan. ZX81 oli saatavilla myös Suomessa, joskin se jäi edullisuudestaan huolimatta Commodore VIC-20:n varjoon. ZX81:n hinta oli 1 295 markkaa uutena, eli saman hintainen kun ZX80. ZX81 myytiin maailmalla yhteensä 1,5 miljoonaa kappaletta, kunnes sen tuotanto lopetettin 1984.
Myös muut valmistajat kehittivät ZX81-yhteensopivia kotimikroja. Suomessa tunnetuin ZX81-klooni oli brittiläisen Lambda Electronicsin BASIC 2000, jossa oli vakiona 2 kilotavua keskusmuistia ja yksinkertainen "piipperi" äänentuotantoon. BASIC 2000 oli alkuperäiseltä nimeltään Lambda 8300, ja muihin maihin sitä myytiin myös nimillä IQ8300, DEF3000 ja Your Computer.
Timex myi ZX81:tä Pohjois-Amerikassa nimellä Timex Sinclair 1000.
Tekniikka
ZX80 ja ZX81 edustivat suunnittelultaan äärimmilleen vietyä kustannusten minimointia. Näppäimistönä käytettiin kalvonäppäimiä ja keskusmuistia oli perusmallissa tasan yksi kilotavu. Edes itsenäistä videopiiriä ei ollut, vaan Sinclair säästi käyttämällä prosessorin osoitelaskuria näyttömuistilaskurina. Tämän vuoksi kuvan näyttäminen kuvaruudulla ohjelman suorituksen aikaan hidasti koneen nopeuden murto-osaansa. Muistin säästämiseksi muistiin tallennettiin vain joka rivin näkyvät merkit ja rivinvaihtokoodi. Jos muisti kävi vähiin, ruudulla näkyvien tekstirivien määrä väheni. Kuva oli mustavalkoinen ja näyttönä käytettiin televisiota, joka kytkettiin RF-liitännällä. Näytölle mahtui 24 kappaletta 32 merkin mittaisia rivejä. Koneessa oli myös mahdollisuus 64×48 "pikselin" grafiikkaan käyttämällä lohkomerkkejä.
Suorittimena oli NECin valmistama halpa 3,25 MHz:n Z80-klooni. Koneeseen oli myös saatavilla 16 kilotavun ja myöhemmin 32:n ja 64 kilotavun muistinlaajennukset.
Ulkoinen kasettiasema oli ainoa tapa ladata ja tallentaa ohjelmia.
Eroavaisuudet
ZX80:n ja ZX81:n erot olivat pääasiassa ROM-muistissa: ZX80:n koko varusohjelmisto BASIC-tulkkeineen mahtui 4 kilotavun ROM-piirille, kun taas ZX81:ssä käytettiin 8 kilotavun piiriä ja BASIC tuki myös liukulukuja. Siinä oli myös mahdollisuus kytkeä FAST- ja SLOW-käskyillä ruudunpäivitys pois ja päälle ohjelman nopeuttamiseksi. Useimmista muista kotimikrovalmistajista poiketen Sinclair ei ostanut BASIC-tulkkia Microsoftilta vaan ohjelmoi omansa.
Vaikutus
Laitteen halpa hinta mahdollisti oman tietokoneen hankkimisen aiempaa laajemmin. Pelikehittäjät kuten Jeff Minter aloittivat hankkimalla ZX80:n.
Lounojärvi
Lounojärvi (myös Lounjärvi, ) on Tuulomajoen vesistöön kuuluva järvi Kuolan piirin länsiosassa Murmanskin alueella Venäjällä. Järvi sijaitsee Raja-Joosepin raja-asemalta Ylä-Tuulomaan vievän tien eteläpuolella. Järven eteläpuolella sijaitsee Lounotunturi. Järven pinta on 131 metriä merenpinnan yläpuolella. Lounojärven laskee järven pohjoispäästä alkavaa Lounojokea myöten Luttojokeen. Lounojärvi kuuluu Suomen Neuvostoliitolle luovuttamaan entiseen Petsamon kuntaan. Järvi sijaitsi Petsamon eteläosassa aivan Suomen silloisen itärajan tuntumassa.
HMS Saracen (1908)
HMS Saracen oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa.
Valmistus
Alus tilattiin osana vuosien 1906-1907 laivasto-ohjelmaa J. Samuel White and Companyltä Cowesista Isle of Wightilta, missä köli laskettiin 12. heinäkuuta 1907. Alus laskettiin vesille 31. maaliskuuta 1908 ja otettiin palvelukseen kesäkuussa 1909.
Pirttijärvi (Ulvila)
Maantiede
Järven pinta-ala on 7,9 hehtaaria ja sen pituus on 500 metriä ja leveys 400 metriä. Järven luusua sijaitsee järven länsirannalla, josta saa alkunsa puoli kilometriä pitkä laskuoja Pikku Salmijärveen. Kivijärvestä laskee oja umpeenkasvaneen Veikkojärven kautta.
Järven rantaviiva on 1,7 kilometriä pitkä ja ranta on avosuota. Lähellä on maatila, mutta loma-asutusta ei ole. Järvelle pääsee maatilalle vievältä tieltä, johon pääsee Kullaan ja Mustajoen yhdystieltä.
Luonto
Järvi on osittain umpeenkasvanut. Etenkin järven pohjoisosat ovat jo ummessa, mutta eteläosissa on runsaasti avovettä.
Historiaa
Vuoden 1855−56 Kalmbergin kartastossa järven nimenä oli Pirttijärvi, mutta se oli lajempi kuin nykyään. Ennen vedenpinnan laskemista järvi ulottui nykyisten Pitkäselän, Petterinniitun ja Pirtijärven alueille ja niiden ylikin.
PSE
PSE voi tarkoittaa ainakin seuraavia:
Vuoden 2018 jalkapallon maailmanmestaruuskilpailujen karsinnat
Vuoden 2018 jalkapallon maailmanmestaruuskilpailujen karsinnat pelattiin maaliskuun 2015 ja marraskuun 2017 välisenä aikana. Karsinnoista pääsi 31 joukkuetta lopputurnaukseen. Venäjä pääsi kilpailuihin automaattisesti isäntämaana.
Yleiskatsaus karsinnoista
Kullakin maanosalla oli oma ottelujärjestelmänsä, jolla ratkaistiin kisoihin selviytyvät joukkueet.
Kansainvälisiin jatkokarsintaotteluihin osallistuivat CONMEBOL:n karsintojen 5., AFC:n 5., CONCACAF:n 4. ja OFC:n voittaja.
Sijoitusten määräytyminen
Joukkueet sijoitukset määräytyvät seuraavalla tavalla.
Kansainväliset jatkokarsinnat
Otteluparit arvottiin Pietarissa 25. heinäkuuta 2015. Kansainvälisiä jatkokarsintaotteluja järjestettiin kaksi. Toisessa pelasivat CONMEBOL:n karsintojen 5. ja AFC:n 5.. Toisessa pelasivat CONCACAF:n 4. ja OFC:n voittaja. Ottelut pelattin 6.–15. marraskuuta 2017.
Lorenz Nikolai Achté
Lorenz Nikolai Achté (25. toukokuuta 1835 Pori – 18. huhtikuuta 1900 Helsinki) oli suomalainen laulaja, säveltäjä, orkesterinjohtaja ja musiikinopettaja.
Elämäkerta
Achté polveutui itämerenmaakuntalaisesta von Acht -suvusta. Hänen vanhempansa olivat majuri Nikolai von Acht ja Sofie Charlotte Gottleben ja puolisonsa vuodesta 1875 laulajatar Emmy Achté o.s. Strömer (1850–1924). Laulajattaret Irma Tervani ja Aino Ackté olivat heidän tyttäriään, ja Aino Acktén tytär oli näyttelijä ja teatterinjohtaja Glory Leppänen.
Achté tuli ylioppilaaksi 1856 ja opiskeli lyhyen aikaa Helsingin yliopistossa, joskin suoritti musiikinopintoja pääosin Saksassa. Hän kuului yhdessä puolisonsa kanssa Suomalaisen Teatterin oopperaosaston ensimmäisiin taiteilijoihin. Achté perusti 1880-luvulla Helsingin lukkari- ja urkurikoulun (nyk. Sibelius-Akatemian kirkkomusiikkiosasto ), jonka johdossa hän oli 1882–1900, ja hän toimi vuosina 1881–1900 myös Helsingin vanhan kirkon kanttorina. Hänet on haudattu Helsingin Hietaniemen hautausmaalle.
Sävellykset
Achté sävelsi muun muassa sinfonian osan ja konserttialkusoiton orkesterille, alkusoiton näytelmään Regina von Emmeritz, Psalmin 84 kuorolle, mieskuorolauluja sekä "Turun marssin" ja "Hämäläisten marssin" pianolle. Hän julkaisi 63 koraalin kokoelman 1882, koraalikirjan 1890 ja teoksen Musiikin ensimmäiset alkeet. Achté piti sävellyskonsertin Helsingissä vuonna 1890.
James Kyson Lee
James Kyson Lee (, s. 13. joulukuuta 1975 Soul, Etelä-Korea) on amerikkalainen näyttelijä. Hänet tunnetaan parhaiten roolistaan Ando Masahashina Heroes-televisiosarjassa.
Kokeiltuaan improvisaatioteatteria hän innostui näyttelemisestä ja muutti Los Angelesiin, missä hän ryhtyi harjoittelemaan musiikkia, tanssia ja näyttelemistä.
Lee on näytellyt vierasnäyttelijänä televisiosarjoissa kuten C.S.I., Las Vegas ja West Wing.
Kelly Jonker
Kelly Jonker (s. 23. toukokuuta 1990 Amstelveen) on alankomaalainen maahockeypelaaja ja olympiavoittaja. Hän oli mukana Alankomaiden olympiakultaa voittaneessa joukkueessa Lontoossa 2012. Hän saavutti olympiahopeaa Rio de Janeirossa 2016.
Jonker pelasi Alankomaiden maajoukkueessa ensimmäisen maaottelunsa huhtikuussa 2008. Hän on huhtikuuhun 2018 mennessä pelannut 141 maaottelua ja tehnyt niissä 53 maalia. Hän on MM-kilpailuissa voittanut kultaa kotikisoissa Den Haagissa 2014 ja saavuttanut hopeaa Rosariossa 2010. Champions Trophyssa saavutuksina on hopeaa vuosina 2010 ja 2016 sekä pronssia vuonna 2012. EM-kilpailuissa hän on voittanut kultaa vuonna 2017 sekä saanut hopeaa vuonna 2015 ja pronssia vuonna 2013.
Jonker edustaa vuonna 2018 seuratasolla Amsterdamia. Hän aloitti uransa Myrassa. Hän on pelipaikaltaan hyökkääjä.
Merenra
Merenra (hallitsijanimenä myös Intiemsaef I) oli Egyptin kuningas vanhan valtakunnan kuudennen dynastian aikana. Hänen hallituskautensa oli vuosina 2258–2251 eaa. Kuninkaan merkittävä virkamies oli Ueni, jonka arvonimiä olivat esimerkiksi prinssi, Etelä-Egyptin käskynhaltija, Ylä- ja Ala-Egyptin kuninkaan sandaalien kantaja.
Younès El Aynaoui
Younès El Aynaoui (, s. 12. syyskuuta 1971 Rabat) on marokkolainen tennispelaaja. Parhaimmillaan hän on oli kaksinpelissä ATP-listan sijalla neljätoista marraskuussa 2003.
El Aynaoui osallistui urallaan kaksiin olympialaisiin, Barcelonassa 1992 ja Sydneyssä 2004. Hän lopetti uransa tammikuussa 2010.
Scheuermannin tauti
Scheuermannin tauti (lat. morbus Scheuermann) tai Scheuermannin oireyhtymä on selkänikamien kasvuhäiriö, joka vakavuudesta riippuen voi johtaa rintarangassa kumaraselkäisyyteen ja lannerangassa oikenemiseen.
Tauti on nimetty tanskalaisen kirurgin Holger Werfel Scheuermannin mukaan. Taudista on käytetty myös muita nimityksiä, kuten Calvén tauti (engl. Calvé disease) ja nuoruusiän selkärangan osteokondroosi (engl. juvenile osteochondrosis of the spine).
Syyt
Scheuermannin taudin perimmäisiä syitä ei tiedetä, mutta tauti on perinnöllinen.
Taudinkuva
Tauti huomataan useimmiten nuoruusiässä koulujen terveystarkastuksissa. Selkänikamien luutuminen ei etene normaalissa tahdissa nuoruusikään mennessä, ja vielä murrosiän jälkeen selkänikamien luutuminen ja lujittuminen saattavat olla kesken.
Oireet
Tyypilliset oireet ovat selkäkipu ja huono ryhti.
Hoito
Taudin hoito riippuu taudin vakavuusasteesta. Jos tauti on lievä, ei tauti tarvitse muuta hoitoa kuin selän rasituksen välttämistä. Vaikeammassa tapauksessa voidaan käyttää ns. tukikorsettihoitoa, jossa tukikorsetti tukee selkärangan asentoa. Leikkausta tarvitsevat vain kaikista vaikeimmat tapaukset.
Peikkotarinoita
Peikkotarinoita (Troll Tales) on tanskalais-saksalainen piirrossarja. Suomessa sarjaa on esitetty Nelos-kanavalla. Sarjan päähahmoja ovat Sumppi, Tumppi ja Viljami. Sarjassa nähdään myös ilkeitä peikkoja ja keijukaisia. Sarjan ovat tuottaneet A. Film, Egmont Imagination, Ocean Group ja EIV Entertainment.
HMS Crusader (1909)
HMS Crusader oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa.
Valmistus
Alus tilattiin osana vuosien 1907-1908 laivasto-ohjelmaa J. Samuel White and Companyltä Cowesista Isle of Wightilta, missä köli laskettiin 22. kesäkuuta 1908. Alus laskettiin vesille 20. maaliskuuta 1909 ja valmistui vielä saman vuoden lokakuussa.
Palvelus
Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Se myytiin 1920 romutettavaksi.
As Oy Atrium
As Oy Atrium tai Atriumin talo on arkkitehti Erik Bryggmanin suunnittelema rakennus Turussa Yliopistonkadulla. Aloiteen takana olivat arkkitehti itse sekä varatuomari Brynolf Kyrklund ja lääkärit Lennart Sjöström ja Erkki Warén vuonna 1925. Itse rakennus valmistui 1927. Atrium-nimen keksi rakennuksen ensimmäisiä asukkaita ollut runoilija, antiikin ihailija sekä yleisen ja kotimaisen kirjallisuuden professori, V. A. Koskenniemi.
Atriumissa on tyypillisiä klassistisia piirteitä, jotka näkyvät julkisivun koristelussa, käytävien värimaailmassa ja ornamentiikassa. Antiikin ihailua korostaa myös rakennuksen länsipuolella oleva italialaistyyppinen aukio, joka rajoittuu toisella puolella olevaan Bryggmanin suunnittelemaan Hospits Beteliin eli nykyiseen Scandic Plaza -hotelliin. Eikä pidä unohtaa myöskään talon B-portaan pohjakerroksessa sijainnutta roomalaista kylpylää, jossa oli roomalaisten saunojen ja höyrykaappien lisäksi myös perinteinen suomalainen sauna.
Limaskasaniainen
Limaskasaniainen eli nyppylimaskasaniainen (Azolla filiculoides) on veden pinnalla kasvava saniaislaji kellussaniaiskasvien heimossa. Sitä pidetään akvaariokasvina.
As Oy Atrium
Huoneistojen pohjakaavat noudattelivat perinteistä kaupunkiasumisen traditiota, eli vähemmän arvokkaat huoneet kuten keittiö ja makuuhuone olivat pihan puolella ja salongit sekä salit kadun puolella. B- ja C-portaissa oli pienempiä asuntoja ja A-portaassa suurempia edustusasuntoja. Palvelijoille oli talon sisäpihalta oma sisäänkäyntinsä.
Sven Bender
Sven Bender (s. 27. huhtikuuta 1989 Rosenheim, Baijeri, Länsi-Saksa) on saksalainen jalkapalloilija, pelipaikaltaan keskikenttäpelaaja ja keskuspuolustaja. Hän edusti Saksan 2. Bundesliigassa TSV 1860 Müncheniä vuosina 2006–2009 sekä Bundesliigassa Borussia Dortmundia vuosina 2009–2017 ja Bayer 04 Leverkusenia vuosina 2017–2021. Hänellä on identtinen kaksoisveli Lars Bender, ja molemmat lopettivat pelaajauransa Bayer Leverkusenissa samalla kertaa toukokuussa 2021.
As Oy Atrium
Rakennuksen julkisivussa on mielenkiintoisia yksityiskohtia. Kuvanveistäjä Aarre Aaltonen ja Erik Bryggman toteuttivat yhteistyössä muun muassa kahdeksan pyöreää medaljonkireliefiä, joiden aiheina olivat Atrium, lääketiede, kauppa, musiikki, maanviljely, oikeus, merenkulku ja valta. Porrashuoneiden kuvioinnit ja muun muassa takorautaiset kaiteet ovat Bryggmanin kynästä. Bryggman suunnitteli kaikkien asuntojen kiinteät sisustukset, mutta A-portaan edustusasuntojen keittiöt suunnitteli arkkitehti Elna Kiljander. Katri Warén suunnitteli hänen ja Erkki Warénin asunnon sisustuksen.
Sven Bender
Seurajoukkueura
Bender pelasi TSV 1860 Münchenissä 65 2. Bundesliigan ottelua, joissa teki yhden maalin kausilla 2006–2009. Hän siirtyi Borussia Dortmundiin 1,5 miljoonalla eurolla kesällä 2009. Hän pelasi seurassa kahdeksan kauden aikana 158 bundesliigaottelua, joissa teki neljä ja syötti seitsemän maalia. Hän voitti Saksan-mestaruuden kausilla 2010–2011 ja 2011–2012, Saksan cupin 2012 ja 2017 sekä DFL-Supercupin 2013 ja 2014. Mestarien liigassa hän pelasi 27 ja Eurooppa-liigassa 14 ottelua.
Bender siirtyi Bayer 04 Leverkuseniin 12,5 miljoonalla eurolla kesällä 2017. Hän pelasi neljänä kautenaan joukkueessa 107 liigaottelua, joissa hän teki neljä maalia ja syötti yhden. Mestarien liigan kuudessa pelissä hän teki yhden maalin. Eurooppa-liigassa hän pelasi seitsemän ottelua.
Maajoukkueura
Bender pelasi kaikki viisi ottelua sekä Saksan sijoittuessa neljänneksi alle 17-vuotiaiden EM-kilpailuissa 2006 että voittaessa alle 19-vuotiaiden Euroopan-mestaruuden 2008. Hän pelasi kaksi ottelua alle 20-vuotiaiden MM-kilpailuissa 2009. Hän pelasi kaikki kuusi ottelua Saksan saavuttaessa olympiahopeaa Rio de Janeirossa 2016.
Bender pelasi ensimmäisen A-maaottelunsa Australiaa vastaan maaliskuussa 2011. Hän pelasi kolmen vuoden aikana kaikkiaan seitsemän maaottelua, joista yksi oli MM-karsintaottelu.
Änkilä
Änkilä on entisen Simpeleen kunnan n. 300 asukkaan kylä nykyisessä Rautjärven kunnassa. Kylä sijaitsee Rautjärven kuntakeskuksen Simpeleen eteläpuolella valtatie 6:n molemmin puolin. Matkaa Simpeleelle kertyy n. 3-5 km kylän eri osista. Kylän läpi virtaavat Hiitolanjoki, Hiitolanjokeen laskeva Silamusjoki sekä lisäksi myös Änkilän alueelle sijoittuvaan Silamusjärveen laskeva Torsanjoki.
Liikenneasema Teboil Simpele sijaitsee Änkilänmäellä valtatie 6:n varrella. Kylässä toimivat myös muun muassa puunjalostusalan perheyritys Vankkapuu Oy:n toinen Simpeleen yksiköistä ja sen yhteydessä oleva myymälä, Häri´s Garage AD-autokorjaamo, Karjalan Betoni Oy, Änkilän Hoivapalvelu Oy:n ylläpitämä Silamuskoti sekä Hevostila Diana.
Historia
Entisestä Simpeleen kunnasta Neuvostoliitolle luovutetut alueet olivat Änkilään kuuluneita alueita - suurimman osan Änkilänsalosta jäätyä nykyisen valtakunnanrajan mukaisen rajalinjan itäpuolelle.
Mm. Syrjäkosken voimalaitos, joka sijaitsi noin 6 km:n päässä nykyisestä valtakunnan rajasta Hiitolanjoen alajuoksulla , oli tällä luovutetulla alueella.
6. prikaati (välirauha)
6. prikaati oli Suomen armeijan prikaati, joka perustettiin talvisodan päätyttyä puolustusvoimien siirtyessä keväällä 1940 rauhanajan kokoonpanoon. Se lakkautettiin puolustusvoimien jatkosodan liikekannallepanon yhteydessä kesäkuussa 1941, jolloin prikaatin tehtävänä oli perustaa Jalkaväkirykmentti 6 sekä Kenttätykistörykmentti 19:n I patteristo.
Perustaminen
Prikaati muodostettiin 10. elokuuta 1940 maavoimien komentajan käskyllä Immolaan, Ruokolahdelle, Puumalaan, Sulkavalle ja Tuonilahteen sijoitetuista talvisodan aikaisesta 8. divisioonasta.
Sen esikunta muodostettiin 8. divisioonan esikunnasta sijoituspaikkana Sulkava. Prikaatin komentajaksi määrättiin eversti Torvald Ekman. Muista 8. divisioonan joukoista eli Jalkaväkirykmenteistä 20, 23, 24 sekä 26 ja Kevyt osasto 8 muodostettiin I pataljoona ja tykkikomppania Puumalaan, II pataljoona Sulkavalle Rauhaniemeen ja III pataljoona Virmutjoelle. Kenttätykistörykmentti 8:sta perustettiin prikaatin patteristo, joka sijoitettiin Sulkavalle Tuonilahteen. Viestipataljoona 8:sta muodostettiin prikaatin viestikomppania samoin Tuonilahteen.
Syksyllä 1940 saatiin rakennettua tarpeelliset parakkikylät, joita kutsuttiin kasarmialueiksi:
Lakkauttaminen
Prikaatin III pataljoona hajotettiin jo huhtikuun lopulla 1941. Prikaati sai valmiushälytyksen 10. kesäkuuta 1941 kuten muutkin suojajoukoiksi määrätyt joukot. Käskyn mukaisesti prikaati tuli saattaa sodan ajan määrävahvuuteen kutsumalla ylimääräisiin harjoituksiin tarvittava henkilöstö. Hevoset, ajoneuvot, moottoriajoneuvot ja alukset oli otettava sekä muut tarvittavat hankinnat suoritettava.
Ellen Hoog
Ellen Hoog (s. 26. maaliskuuta 1986 Bloemendaal) on alankomaalainen maahockeypelaaja ja olympiavoittaja. Hän oli mukana Alankomaiden olympiakultaa voittaneissa joukkueissa Pekingissä 2008 ja Lontoossa 2012. Hän saavutti olympiahopeaa Rio de Janeirossa 2016.
Hoog pelasi Alankomaiden maajoukkueessa ensimmäisen maaottelunsa helmikuussa 2004. Hän on huhtikuuhun 2018 mennessä pelannut 233 maaottelua ja tehnyt niissä 60 maalia. Hän oli tuolloin alankomaalaisnaisista pelannut viidenneksi eniten maaotteluita. Hän on MM-kilpailuissa voittanut kultaa Madridissa 2006 ja kotikisoissa Den Haagissa 2014 sekä saavuttanut hopeaa Rosariossa 2010. Champions Trophyssa saavutuksina on kultaa vuosina 2004, 2005 ja 2007, hopeaa vuosina 2010 ja 2016 sekä pronssia vuosina 2006, 2009 ja 2014. EM-kilpailuissa hän on voittanut kultaa vuosina 2005, 2009 ja 2011 sekä saanut hopeaa vuosina 2007 ja 2015 sekä pronssia vuonna 2013.
Kansainvälinen maahockeyliitto (FIH) valitsi Hoogin vuoden 2014 parhaaksi naispelaajaksi.
Hoog edustaa vuonna 2018 seuratasolla Amsterdamia. Aiemmin hän on pelannut SCHC:ssä. Hän on pelipaikaltaan keskikenttäpelaaja.
Staphylococcus aureus
Staphylococcus aureus on stafylokokkeihin kuuluva kokkibakteeri. Sen genomi koostuu noin 2 600 geenistä ja 2,8 miljoonasta emäsparista. Koska Staphylococcus-suvussa on hyvin vähän muita mainittavia patogeeneja, S. aureusta kutsutaan puhekielessä usein vain stafylokokiksi. S. aureus esiintyy yleisesti ihmisten ja eläinten iholla ja limakalvoilla, jolloin se on kantajalleen vaaraton. Se kuitenkin kykenee aiheuttamaan sairastumisen niin perusterveelle kuin vastustuskyvyltään heikentyneelle ihmiselle. S. aureus aiheuttaa hyvin monipuolisesti erilaisia infektioita lievistä ihotulehduksista aina hengenvaarallisiin tauteihin, kuten keuhkokuumeeseen, endokardiittiin, bakteremiaan ja osteomyeliittiin.
Useimmille antibiooteille vastustuskykyisistä S. aureus -kannoista käytetään nimitystä MRSA (metisilliiniresistentti Staphylococcus aureus). MRSA-kannoilla on keskeinen rooli varsinkin sairaalainfektioiden aiheuttajina. MRSA-bakteerikannat ovat yleistyneet kaikkialla maailmassa 1990-luvulta lähtien. Tämän antibioottiresistenssin syy on S. aureuksen kromosomissa oleva mecA -geeni, joka tuottaa bakteerin pintaan erityistä penisilliiniä sitovaa proteiinia. Mekanismi poikkeaa olennaisesti muilla bakteereilla esiintyvästä mikrobilääkeresistenssistä.
Ennen ensimmäisten antibioottien käyttöönottoa invasiiviseen S. aureus -infektioon liittyi noin 90 prosentin kuolleisuus. Se on edelleen ihmiskunnan merkittävimpiä taudinaiheuttajia ja oli vuonna 2019 kaikkein useimmin kuolemaan johtaneen bakteeri-infektion aiheuttaja maailmassa. Sen aiheuttamien infektioiden ikävakioitu kuolleisuus on 10,8–19,4 kuolemaa 100 000 ihmistä kohti vuodessa. Vuonna 2019 maailmanlaajuisesti arviolta 1 105 000 ihmistä menehtyi S. aureuksen aiheuttamaan infektioon.
PalaLottomatica
PalaLottomatica, entiseltä nimeltään PalaEUR on monitoimihalli Roomassa. Arkkitehdit Pier Luigi Nervi ja Marcello Piacentini suunnittelivat hallin vuonna 1956. Halli valmistui Rooman olympialaisiin 1960. 1999 hallia restauroitiin arkkitehti Massimiliano Fuksasin johdolla ja nimi vaihdetiin nykyiseensä, PalaLottomaticaan.
Staphylococcus aureus
Tarttuminen ja elinympäristö
Staphylococcus aureus elää osana normaaliflooraa nisäkkäiden ja ihmisten iholla, nielussa, nenässä, ulosteessa, suussa, limakalvoilla ja käsissä. Eläimistä ainakin koira, kissa, hevonen ja kana voivat toimia S. aureuksen kantajina ja siirtää tartunnan toisiinsa tai ihmisiin. Eläimissä esiintyvät S. aureus -kannat eroavat ihmiselle tyypillisistä kannoista. Suurin piirtein joka toinen ihminen kantaa tätä bakteeria. Bakteeri tarttuu oireettomalta kantajalta pisara- tai kosketustartuntana. Sairastumisen yhteydessä bakteerit ovat lähes aina peräisin potilaasta itsestään.
PalaLottomatica
Aiheesta muualla
500px|thumb|[[Pallacanestro Virtus Roman ottelu menossa]]
Staphylococcus aureus
Tarttuminen ja elinympäristö
S. aureus suosii isäntäeläimiä, joilla on korkeahko ruumiinlämpö. Se kasvaa sekä hapellisissa että hapettomissa olosuhteissa sekä myös hyvin kuivissa paikoissa. Lisäksi bakteeri kestää korkeita suolapitoisuuksia. Staphylococcus aureus voi lisääntyä ja tuottaa myrkkyjä suurella lämpötila- ja pH-alueella.
Oireet ja itämisajat
Staphylococcus aureus tarttuu ruokaan yleensä käsistä tai hiuksista. Myös ruoan säilyttäminen väärissä olosuhteissa, kuten liian lämpimissä ja kosteissa voi levittää bakteerin ruokaan.
Mikäli Staphylococcus aureus -bakteerin tuottama myrkky pääsee ruoan mukana mahalaukkuun ja aiheuttaa ruokamyrkytyksen, ilmaantuvat ensimmäiset oireet yleensä 1–6 tunnin kuluttua. Itämisaika voi kuitenkin vaihdella puolesta tunnista kahdeksaan tuntiin.